**DĖL PRITARIMO TEIKTI PROJEKTO ,,BIRŽŲ, KUPIŠKIO, PASVALIO IR ROKIŠKIO RAJONŲ SAVIVALDYBES JUNGIANČIŲ TURIZMO TRASŲ IR TURIZMO MARŠRUTŲ INFORMACINĖS INFRASTRUKTŪROS PLĖTRA“ PARAIŠKĄ IR DALINIO JO FINANSAVIMO**

2016 m. rugsėjo 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos ūkio ministro 2016 m. gegužės 4 d. įsakymu Nr. 4-337 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ projektų finansavimo sąlygų aprašu Nr. 1, Regioninės plėtros departamento prie Vidaus reikalų ministerijos Panevėžio apskrities skyriaus 2016 m. gegužės 16 d. raštu Nr. 51/4D-102 „Kvietimas teikti projektinius pasiūlymus Panevėžio regiono projektų sąrašui Nr. 05.4.1-LVPA-R-821-51 sudaryti pagal priemonę Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“, įgyvendindama Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintą Rokiškio rajono strateginį plėtros planą iki 2022 metų ir siekdama teikti paraiškas Europos Sąjungos struktūrinių fondų finansinei paramai gauti, Rokiškio rajono savivaldybės taryba n u s p r e n d ž i a:

1. Pritarti Rokiškio rajono savivaldybės administracijai partnerio teisėmis teikiamai projekto „Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra“ paraiškai 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ paramai gauti ir projektui įgyvendinti.

2. Užtikrinti projekto „Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra“ išlaidų dalinį savivaldybės finansavimą 2016-2019 metais – ne mažiau 15 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Užtikrinti projekto „Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra“ priežiūrą nuosavomis lėšomis ne mažiau kaip 5 metus po projekto įgyvendinimo pabaigos.

4. Įgalioti Rokiškio rajono savivaldybės administracijos direktorių pasirašyti Jungtinės veiklos partnerystės sutartį su pareiškėju – Biržų rajono savivaldybės administracija, bei projekto partneriais – Kupiškio rajono savivaldybės administracija, Pasvalio rajono savivaldybės administracija.

5. Leisti Rokiškio rajono savivaldybės administracijai organizuoti projekto „Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra“ paraiškos ir kitos techninės dokumentacijos parengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vilma Mečiukonienė

**SPRENDIMO „DĖL PRITARIMO TEIKTI PROJEKTO „BIRŽŲ, KUPIŠKIO, PASVALIO IR ROKIŠKIO RAJONŲ SAVIVALDYBES JUNGIANČIŲ TURIZMO TRASŲ IR TURIZMO MARŠRUTŲ INFORMACINĖS INFRASTRUKTŪROS PLĖTRA“ PARAIŠKĄ IR DALINIO JO FINANSAVIMO“ PROJEKTO AIŠKINAMASIS RAŠTAS**

2016-09-05

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti Rokiškio rajono savivaldybės administracijai partnerio teisėmis teikti projekto „Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra“ paraišką ES paramai gauti, projektui įgyvendinti bei iš dalies jį finansuoti.

**Šiuo metu esantis teisinis reglamentavimas.**

Lietuvos Respublikos ūkio ministro 2016 m. gegužės 4 d. įsakymu Nr. 4-337 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr.05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“ patvirtintas projektų finansavimo sąlygų aprašas Nr.1 (toliau – Aprašas), Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintas Rokiškio rajono strateginis plėtros planas iki 2022 metų.

**Sprendimo projekto esmė.** Rokiškio r. savivaldybės administracija yra gavusi Regioninės plėtros departamento prie Vidaus reikalų ministerijos Panevėžio apskrities skyriaus 2016 m. gegužės 16 d. raštą Nr. 51/4D-102 „Kvietimas teikti projektinius pasiūlymus Panevėžio regiono projektų sąrašui Nr. 05.4.1-LVPA-R-821-51 sudaryti pagal priemonę Nr. 05.4.1-LVPA-R-821 „Savivaldybes jungiančių turizmo trasų ir turizmo maršrutų informacinės infrastruktūros plėtra“. Projekto veiklos turi jungti 2 ar daugiau savivaldybių, todėl vadovaujantis aukščiau nurodytu raštu, bei Aprašu, Rokiškio rajono savivaldybės administracija, kartu Biržų, Kupiškio ir Pasvalio savivaldybių administracijomis sutarė teikti vieną bendrą jungtinę paraišką „Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra“ ES paramai gauti.

 *Projekto tikslas* – išplėsti ir pakelti į aukštesnį informatyvumo lygmenį keturiose savivaldybių teritorijose – Biržų, Kupiškio, Pasvalio, Rokiškio – esančių turizmo trasų ir turizmo maršrutų informacinę infrastruktūrą, įrengiant naujus ženklinimo infrastruktūros objektus.

*Planuojama projekto įgyvendinimo trukmė* – 18 mėn. (preliminariai *2017 02–2018 08*). *Bendras projekto biudžetas* – 227152,95 Eur, iš jų ES lėšos –193080 Eur; savivaldybių biudžeto lėšos –34072,95 Eur. Numatoma Rokiškio rajonui tenkanti lėšų suma siekia apie 55999 Eur (iš jų 15 proc. prisidėjimo lėšos – apie 8400 Eur). Įgyvendinus projektą planuojama pastatyti 47 ženklinimo infrastruktūros objektus Rokiškio rajone. Preliminarus ženklinimo infrastruktūros objektų sąrašas pateikiamas 1 priede. Ženklinimo infrastruktūros objektų sąrašas bei tematika buvo svarstomi pasitarimų Biržų rajono savivaldybėje kartu su partneriais iš Kupiškio ir Pasvalio rajonų savivaldybių metu, pristatyti 2016 m. gegužės 30 d. vykusiame Rokiškio rajono savivaldybės administracijos ir savivaldybės įstaigų projektų rengimo ir įgyvendinimo grupės posėdyje Nr. 11, suderinti su Rokiškio rajono savivaldybės administracijos Architektūros ir paveldosaugos skyriaus darbuotojais bei Rokiškio turizmo ir tradicinių amatų informacijos ir koordinavimo centro darbuotojomis, atitinka 2016 m. liepos 1 d. Rokiškio rajono savivaldybės tarybos sprendime Nr. TS-148 „Dėl Rokiškio rajono lankytinų vietų sąrašo patvirtinimo“ įvardintus lankytinus objektus.

Projektas skirtas visuomenės informuotumo apie turizmo maršrutuose ir turizmo trasose esančias lankytinas vietas didinimui. Vadovaujantis priemonės projektų finansavimo sąlygų aprašu, teikiant paraišką ES paramai gauti, būtina pateikti savivaldybės tarybos sprendimą, pritariantį projekto įgyvendinimui ir daliniam jo finansavimui bei užtikrinantį projekto finansinį tęstinumą 5 m. po projekto įgyvendinimo pabaigos.

**Galimos pasekmės, priėmus siūlomą tarybos sprendimo projektą:**

**teigiamos** *–*  įgyvendinus projektą Rokiškio rajone bus padidintas visuomenės informuotumas apie turizmo trasose ir turizmo maršrutuose esančius lankytinus objektus bei padidintas įrengtų turizmo ženklinimo infrastruktūros objektų kiekis.

**neigiamos -** nenumatomos.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų bei savivaldybės biudžeto 2016–2019 m.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams**.**

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus vyr. specialistė Vilma Mečiukonienė

1 priedas

**Preliminarus** ženklinimo infrastruktūros objektų sąrašas su **preliminariomis** stendų vizualizacijomis

**Informacinis kelio ženklas Nr. 628 „Krypties rodyklė į lankytiną vietą“ (išskyrus paskutinį paveiksliuką)**



Rokiškio miestas:

* Lietuvos Respublikos Prezidento, Ministro Pirmininko, Rokiškio krašto garbės piliečioA. M. Brazausko gimtasis namas – 2 ženklai

Rokiškio kaimiškoji seniūnija:

* Lenkijos prezidento Bronislavo Marijos Komorovskio tėvonija – 2 ženklai

Juodupės seniūnija:

* Ilzenbergo dvaras – 2 ženklai

Kriaunų seniūnija:

* Apžvalgos bokštas – 2 ženklai

Kamajų seniūnija:

* Kamajų žydų senosios kapinės – 2 ženklai
* Salų dvaro sodyba – 3 ženklai

Kazliškio seniūnija:

* Paminklas signatarui Vytautui Gužui – 3 ženklai

Pandėlio seniūnija:

* Pandėlio žydų senosios kapinės – 1 ženklas
* Suvainiškio žydų senosios kapinės – 1 ženklas

Obelių seniūnija:

* Obelių žydų senosios kapinės – 1 ženklas

**Informacinis kelio ženklas Nr. 629 „Lankytinos vietos pavadinimas“**



Kamajų seniūnija:

* Kamajų žydų senosios kapinės – 1 ženklas
* Poeto A. Strazdo-Strazdelio, Drazdausko kapas – 2 ženklai

Pandėlio seniūnija:

* Pandėlio žydų senosios kapinės – 1 ženklas
* Suvainiškio žydų senosios kapinės – 1 ženklas
* Signataro V. Mirono sodyba- 1 ženklas

Obelių seniūnija:

* Obelių žydų senosios kapinės – 1 ženklas

**Informacinis stendas bendrai 4 savivaldybių informacijai**



Obelių miesto parke – 1 vnt.

Pandėlio miesto parke – 1 vnt.

**Informacinis stendas dvipusis su Rokiškio rajono žemėlapiu**



Rokiškio mieste Taikos g. – 1 vnt.

Rokiškio mieste Panevėžio g. – 1 vnt.

**Objekto stendas**



Rokiškio Šv. Mato evangelisto bažnyčia – 1 vnt.

Pandėlio Švč. Mergelės Marijos bažnyčia – 1vnt.

Kamajų Šv. Kazimiero bažnyčia – 1vnt.

Obelių Šv. Onos bažnyčia – 1vnt.

Velniakalnio kalvarijos kompleksas – 1 vnt.

**Krypties rodyklės pėstiesiems**

****

Numatoma pastatyti 12 krypties rodyklių Rokiškio mieste